སྐྱེས་མཆོག་ནི་སྣང་བརྙན་ཡོངས་རྫོགས་ཀྱི་སྣང་བརྙན་ཡིན་ཉི་ཚེ་སྐྱེས་མཆོག་གི་ཕ་རོལ་བོ་ནི་ཉམས་ཆུང་སྡར་མའི་རང་བཞིན།རང་གཤིས་མི་ལྡན་མི་ཀུན་བསམ་པ་གཅིག་ཅན།གསར་གཏོད་ཀྱི་ཕུགས་རེ་མེད་ཅིང་བྲན་གཤིས་ཀྱི་སྒྲོག་ལ་ཚུད་པ་དག་ཡིན།དེ་ཚོས་གཡོ་སྒྱུ་ཁྲམ་གསུམ་དང་ཁ་ཡག་ངོ་དགའ།རང་དོན་ཁོ་ན་གཞོལ་ནས་མི་ཚེ་མཐར་འཁྱོལ་བྱེད་ཀྱི་ཡོད།ཉི་ཚེ་ལྟར་ན་འདི་དག་ནི་མིའི་རིགས་ཀྱི་གནོད་འཚེ་ཁོ་ན་ཡིན་ལ་སྐྱེས་མཆོག་ནི་ང་ཚོའི་དཔེ་གཞི་གསར་བ་ཞིག་ཏུ་བསམ་ནས་འབད་འབུངས་བྱེད་དགོས་པར་གླེང་།སྙན་ངག་འདིར་སྤྱང་ཀི་ནི་ཁེར་རྐྱང་ཡིན་ཡང་ཁོ་ནི་རིགས་རྒྱུད་གཙང་ལ་མཐོ་བ།རང་ཚུགས་བརྟན་པོས་འཇིག་རྟེན་གྱི་བྱ་གཞག་ཀུན་མིག་གིས་འཚོ་ཞིང་སེམས་ཀྱིས་དམིགས་ནས་ཡོད་དེ།མི་ཡུལ་གྱི་ཤ་ཟ་ཁྲག་འཐུང་གི་ཉམས་ཞན་གྱི་ལས་དབང་སྐྱོང་བ་ལས།མཚན་མོར་རྒྱུ་ཞིང་ཀུ་ཅོ་འདོན་པའི་སྐྱེས་མཆོག་ཞིག་གི་ཚུལ་གྱིས་འཚོ་ཞིང་གནས་པ་ནི་རྩོམ་པ་པོའི་རེ་འདུན་ལ་བརྩི་ཆོག